stanford-oval/wikipedia huggingface dataset:
Mihailo Pavićević

| Mihailo Pavićević> Henkilötiedot |
| --- | --- |
Koko nimi:  Mihailo Pavićević
Syntynyt: 15. maaliskuuta 1958 (ikä 66) Bar, Montenegron ST
Kansalaisuus:   Suomi
Koripalloilija
Valmennusura
1989–1996 1996–1998 2000–2009 2011–:   KK Mornar  KK Crvena zvezda  Espoon Honka  KK Mornar
Mihailo Pavićević (s. 15. maaliskuuta 1958 Jugoslavia) on montenegrolainen koripallovalmentaja. Hän oli Suomen Korisliigassa pelanneen Espoon Hongan päävalmentaja vuosina 2000–2009.
Honka voitti hänen alaisuudessaan viisi Suomen-mestaruutta ja kerran Suomen cupin. Ennen Suomeen tuloaan hän valmensi Belgradin Punaisen tähden kaudella 1997–1998 Serbia ja Montenegron mestariksi. Hongasta Pavićević siirtyi Montenegron pääsarjaan valmentamaan KK Mornar Basket Bar -joukkuetta, joka eteni kaudella 2011–2012 hänen johdollaan välieriin. Kaudeksi 2012–2013 Pavićevićilla oli sopimus Torpan Poikien valmentamisesta, mutta lopulta ToPo ei saanut Korisliiga-lisenssiä.
Toukokuussa 2016 Pavićević sai Montenegron koripalloliitolta vuoden pituisen toimitsijakiellon arvosteltuaan liiton toimintaa sosiaalisessa mediassa. Pavićevicin mukaan tili, jolta hänen kommenttinsa oli löydetty, ei ollut hänen.
Aiheesta muualla

FIBA Europe (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Eero Saarinen | Korisliigan vuoden valmentaja 2002–03 | Seuraaja: Lars Ekström |
Martín Vázquez (täsmennyssivu)

Nimi Martín Vázquez voi viitata ainakin seuraaviin henkilöihin:
Rafael Martín Vázquez, vuonna 1965 syntynyt espanjalainen jalkapalloilija
Martin Vasquez, vuonna 1963 syntynyt meksikolais-yhdysvaltalainen jalkapalloilija
Martín Emilio Vázquez, vuonna 1969 syntynyt uruguaylainen jalkapalloerotuomari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martín Vázquez”, voi hakea sivunnimihaulla, laajalla sivunnimihaulla tai tekstihaulla.
Martín Torrijos

| Martín Torrijos |
| --- | --- |
 Martín Torrijos vuonna 2004.
Panaman presidentti
 2004-2009  
Edeltäjä:  Mireya Moscoso
Seuraaja:  Ricardo Martinelli
Henkilötiedot
Syntynyt: 18. kesäkuuta 1963 (ikä 61)
Vanhemmat:  Omar Torrijos
Puoliso:  Vivian Fernández
Tiedot
Puolue:  PRD
Tutkinnot:  Texas A&M University
Martín Erasto Torrijos Espino (s. 18. heinäkuuta 1963 Panamá) on panamalainen poliitikko, maan presidentti 2004–2009. Hänen isänsä oli Omar Torrijos, joka johti Panamaa vuosina 1968–1981. Hän edustaa sosiaalidemokraattista PRD:tä.
Torrijos opiskeli Texas A&M Universitylla Yhdysvalloissa taloustieteitä ja politiikkaa. Hän kävi myös St. John’s Northwestern Military Academya. Ernesto Pérez Balladaresin hallinnossa hän oli sisä- ja oikeusministerin sijaisena. Torrijos allekirjoitti määräyksen maan vesihuollon yksityistämisestä, josta tuli niin epäsuosittu että se peruttiin myöhemmin.
Torrijos valittiin Panaman presidentiksi 2. toukokuuta 2004. Hän astui virkaansa 1. syyskuuta 2004. Torrijosin edeltäjä oli Mireya Moscoso. Torrijos oli ollut ehdokkaana myös vuoden 1999 presidentinvaaleissa, mutta ei voittanut.
Martín Torrijos nousi presidentiksi kiperässä diplomaattisessa tilanteessa, kun väistyvä presidentti Moscoso oli kautensa lopuksi armahtanut neljä kuubalaispakolaista, mukaan lukien Luis Posada Carrilesin, jotka olivat yrittäneet murhata Fidel Castron hänen vieraillessaan Panamassa marraskuussa 2000. Myös Venezuela veti lähettiläänsä Panamasta.
Torrijos lupasi parantaa maiden suhteita, ja näin tapahtuikin, josta oli merkkinä muun muassa hänen osallistumisensa tammikuussa 2009 Kuubassa isälleen pystytetyn patsaan paljastukseen.
Torrijos ilmoitti 2006 Panaman kanavan laajennushankkeesta, jonka toteuttamisesta järjestettiin kansanäänestys lokakuussa 2006. Työn kustannusarvio on yli viisi miljardia dollaria, josta puolet joudutaan lainaamaan yksityisiltä tahoilta.
Mihail Žukov

| Mihail Žukov |
| --- | --- |

Henkilötiedot
Syntynyt: 3. tammikuuta 1985 (ikä 39) Leningrad, Venäjän SFNT, Neuvostoliitto
Kansalaisuus:   Venäjä  Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  93 kg
Pelaajaura
Pääsarjaura:  2003–2018
Seurat:  IFK Arboga IK (Allsvenskan) HV 71 (Elitserien) Västerås IK (Allsvenskan) Ak Bars Kazan (RSL/KHL) Spartak Moskova (RSL) Lada Toljatti (KHL) Severstal Tšerepovets (KHL) SKA Pietari (KHL)   Vitjaz Tšehov (KHL)   Avangard Omsk (KHL)   Jugra Hanty-Mansijsk (KHL)   Neftehimik Nižnekamsk (KHL)   Torpedo Nižni Novgorod (KHL)
NHL-varaus:  72. varaus, 2003 Edmonton Oilers
Mihail Sergejevitš Žukov (ven. Михаил Сергеевич Жуков, s. 3. tammikuuta 1985 Leningrad, Venäjän SFNT, Neuvostoliitto) on venäläinen jääkiekkoilija, pelipaikaltaan hyökkääjä. Hänellä on myös Ruotsin kansalaisuus.
Ura

Žukov asui lapsena Ruotsissa ja pelasi juniorina jääkiekkoa siellä vuoteen 2004 asti. Ruotsin Elitserienissä otteluja ei kuitenkaan tullut kuin kolme HV 71:ssä, muuten hän pelasi juniorisarjoja ja miesten otteluja Allsvenskanissa. Edmonton Oilers varasi NHL:ään 18-vuotiaan Žukovin vuonna 2003, kolmannen kierroksen varauksena.
Vuonna 2004 Žukov siirtyi kotimaahansa Venäjälle. Hän oli voittamassa Ak Bars Kazanissa Venäjän mestaruutta vuonna 2006, sekä hopeaa vuonna 2007. Toukokuussa 2009 Žukov siirtyi Lada Toljattiin, jossa pelasi kuusi ottelua kaudella 2009–2010 ennen lokakuista siirtoa Severstal Tšerepovetsiin. Syyskuussa 2010 hän siirtyi SKA Pietariin, jossa pelasi vain kaksi ottelua, kunnes siirtyi lokakuussa takaisin Severstal Tšerepovetsiin. Marraskuussa Žukov siirtyi Spartak Moskovaan. Spartakissa hän aloitti myös kauden 2011–2012. Hän pelasi kuitenkin seurassa vain 20 ottelua ennen siirtymistään Vitjaz Tšehoviin. Tšehovissa Žukov pelasi 16 ottelua, kunnes siirtyi tammikuussa Avangard Omskiin.
Mikä vasemmistoa vaivaa?

| Mikä vasemmistoa vaivaa? |
| --- | --- |

Kirjailija:  Tommi Uschanov
Kieli:  suomi
Genre:  poliittinen kirjallisuus, pamfletti
Kustantaja:  Teos
Julkaistu:  2008
Ulkoasu:  nidottu
Sivumäärä:  222
ISBN:  978-951-851-166-6

Seuraava:  Suuri kaalihuijaus: Kirjoituksia yhteiskunnallisesta tietämättömyydestä
Löydä lisää kirjojaKirjallisuuden teemasivulta
Mikä vasemmistoa vaivaa? on Tommi Uschanovin vuonna 2008 ilmestynyt kirja, joka on julkaistu Teos-kustantamon Teesi-pamflettisarjassa.
Kirjassa Uschanov selvittää vasemmiston heikentyneen kannatuksen syitä.
Aiheesta muualla

Hämäläinen, Unto: Vasemmiston tunnonvaivat. Helsingin Sanomat 31.8.2008. (Arkistoitu sivu)
Jakonen, Mikko: Sielunmessu sosiaalidemokratialle. Megafoni 3.12.2008.
Ripsaluoma, Marjatta: Kapinaa vasemmistoon!
Vainio, Tero: Kirpeää tuuletusta. Ydin 8.12.2008. (Arkistoitu sivu)
Uschanov, Tommi: Mikä oikeistoa vaivaa? Yhteiskuntapolitiikka 1/2010. (PDF)
Matakana

Matakana on:
Saari Uudessa-Seelannissa, katso Matakana (saari).
Kaupunki Uudessa Etelä-Walesissa, Australiassa, katso Matakana (Uusi Etelä-Wales).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matakana”, voi hakea sivunnimihaulla, laajalla sivunnimihaulla tai tekstihaulla.
Matthew Morrison

| Matthew Morrison |
| --- | --- |
 Matthew Morrison (2009)
Henkilötiedot
Koko nimi:  Matthew James Morrison
Syntynyt: 30. lokakuuta 1978 (ikä 45) Fort Ord, Kalifornia, Yhdysvallat
Ammatti:  näyttelijä, laulaja
Puoliso:  Renee Puente (2014- )
Näyttelijä
Aktiivisena:  1998–
Merkittävät roolit:  Link Larkin   (Hairspray,   teatterimusikaali)   Fabrizio Naccarelli   (The Light in the Piazza,   teatterimusikaali)   Will Schuester   (Glee,   televisiosarja)
Palkinnot
 Satellite Award, paras miespääosa musikaali- tai komediasarjassa Glee (2009) 
Aiheesta muualla
Viralliset kotisivut
IMDb 
Elonet
Matthew James Morrison (s. 30. lokakuuta 1978 Fort Ord, Kalifornia, Yhdysvallat) on yhdysvaltalainen näyttelijä ja laulaja. Hänet tunnetaan Broadway-rooleistaan ja Will Schuesterin osasta televisiosarjassa Glee.
Ura

Morrison opiskeli New Yorkin yliopistossa ja Collaborative Arts Project 21 -teatterikoulussa. 19-vuotiaana hän esiintyi kuorossa Broadway-musikaalissa Footloose. Morrison teki varsinaisen läpimurtonsa Broadwaylla Link Larkinin roolissa musikaalissa Hairspray. Vuonna 2005 hän esiintyi musikaalissa The Light in the Piazza ja sai roolistaan Tony-ehdokkuuden. Saavutettuaan menestystä teatterirooleissa Morrison alkoi näytellä televisiossa ja elokuvissa. Hän vieraili mm. televisiosarjoissa Num3rot ja CSI: Miami.
Morrison on esittänyt pääosaa musikaalisarjassa Glee vuodesta 2009. Hän on voittanut roolistaan Satellite Award -palkinnon ja ollut kahdesti ehdolla Golden Globe -palkinnon saajaksi. Hän oli Emmy-ehdokkaana vuonna 2010.
Morrison sai keväällä 2022 potkut tv-ohjelman So You Think You Can Dance tuomaroinnista läheteltyään sopimattomia tekstiviestejä eräällä ohjelman kilpailijalle.
Yksityiselämä

Morrison on kotoisin Fort Ordista Kaliforniasta. Hän oli kihloissa näyttelijä Chrishell Stausen kanssa vuosina 2006–2007. Morrison avioitui laulaja-lauluntekijä Renee Puenten kanssa vuonna 2014.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Marci X | Marci X | Boyz R Us |
| 2004 | Thank God It’s Monday | Thank God It’s Monday | Chris |
| 2005 | Once Upon a Mattress | Once Upon a Mattress | Sir Harry |
| 2007 | Sävel ja sanat | Music and Lyrics | Ray |
| 2007 | Uskollisuus koetuksella | I Think I Love My Wife | tavaratalon myyjä |
| 2007 | Dan in Real Life | Dan in Real Life | poliisi |
| 2007 | Nice Girls Don’t Get the Corner Office | Nice Girls Don’t Get the Corner Office | Brody |
| 2009 | Taking Chance | Taking Chance | Robert Rouse |
| 2012 | Mitä odottaa kun odotat | What to Expect When You’re Expecting | Evan |
| 2014 | Space Station 76 | Space Station 76 | Daniel |
| 2014 | Playing It Cool | Playing It Cool | oma itsensä |

| Televisiosarjat> Vuosi | Televisiosarjat> Alkuperäinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1997 | Tunteiden verkko | Relativity | Dr. Alexander | ”Hearts and Bones” |
| 1999 | Sinkkuelämää | Sex and the City | nuori bussipoika | ”They Shoot Single People, Don’t They?” |
| 2003 | Hack | Hack | Sam Wagner | ”Blind Faith” |
| 2006 | Kova laki: Rikollinen mieli | Law & Order: Criminal Intent | Chance Slaughter | ”Proud Flesh” |
| 2006 | As the World Turns | As the World Turns | Adam Munson | 17 jaksoa |
| 2007 | C.S.I. Miami | CSI: Miami | Jesse Stark | ”Bloodline” |
| 2007 | Aavekuiskaaja | Ghost Whisperer | Matt Sembrook | ”Bad Blood” |
| 2008 | Num3rot | Numb3rs | Blaine Cleary | ”Power” |
| 2008 | The Oaks | The Oaks | Jim | ”Pilot” |
| 2009–2015 | Glee | Glee | Will Schuester | 121 jaksoa |
| 2011 | The Cleveland Show | The Cleveland Show | Will Schuester (äänirooli) | ”How Do You Solve a Problem Like Roberta?” |
| 2016-2017 | Greyn anatomia | Grey's anatomy | Dr. Paul Stadler | 4 jaksoa |
Teatterirooleja

Footloose (Broadway, 1998–2000)
The Rocky Horror Show (Broadway, 2000–2002)
Hairspray (Broadway, 2002–2004)
The Light in the Piazza (Broadway, 2005)
A Naked Girl on the Appian Way (Broadway, 2005)
10 Million Miles (Off Broadway, 2007)
South Pacific (Broadway, 2008–2009)
Diskografia > Singlet

Summer Rain (2011)
Diskografia > Soundtrackit

Glee: The Music, Volume 1 (2009)
Glee: The Music, Volume 2 (2009)
Glee: The Music, Volume 3 Showstoppers (2010)
Glee: The Music, The Christmas Album (2010)
Glee: The Music, Volume 4 (2010)
Glee: The Music, Volume 5 (2011)
Aiheesta muualla

Kuvia tai muita tiedostoja aiheesta Matthew Morrison Wikimedia Commonsissa
Matthew Morrisonin viralliset kotisivut
Matthew Morrison Internet Movie Databasessa. (englanniksi)
Matthew Morrison Internet Broadway Databasessa
Matthew Morrison Internet Off Broadway Databasessa (Arkistoitu – Internet Archive)
Matthew Morrison Twitterissä
Mika Lindberg

Mika ”Limppu” Lindberg on suomalainen ohjaaja ja muusikko. Hän on ohjannut musiikkivideoita muun muassa Children of Bodomille, Northerille ja Lordille. Lindberg toimi laulusolistina edesmenneessä Grain-yhtyeessä. Nykyään hän laulaa yhtyeessä Iconofear. Lisäksi hän on vieraillut mm. Cradle of Filth -yhtyeen Midian-albumilla sekä Evemasterin albumilla Wither. Lindberg on suunnitellut yhdessä Mr. Lordin kanssa Lordi-yhtyeen Songs for the Rockoning Day -nuottikirjan ulkoasun.
Messier 49

| Messier 49 |
| --- | --- |
 M49
Historia
Löytäjä:  Charles Messier
Löytöpäivä:  1771
Muut nimet:  NGC 4472, UGC 7629, PGC 41220, Arp 134
Ominaisuudet
Tyyppi:  Elliptinen galaksi
Etäisyys:  n. 60 miljoonaa valovuotta
Havaitseminen
Tähdistö:  Neitsyt
Rektaskensio:  12h 29m 46.7s
Deklinaatio:  +08° 00′ 02″
Messier 49 eli Messierin luettelon kohde M49 on elliptinen galaksi, joka sijaitsee Neitsyen tähdistössä.
Se oli ensimmäinen löydetty Neitsyen galaksijoukon galaksi, jonka Charles Messier havaitsi 19. helmikuuta 1771. M49 on yksi Virgon galaksijoukon kirkkaimmista galakseista ja on noin 60 miljoonan valovuoden etäisyydellä.
M49 keskustassa musta aukko

3. tammikuuta 2007 Southamptonin yliopiston tutkija Tom Maccarone tutkijajoukkoineen julkaisi tiedotteen, jonka mukaan NGC 4472:n (Messier 49) keskustassa on havaittu ensimmäisenä pallomaisen tähtijoukon keskustasta musta aukko. Havainto tehtiin XMM-Newton-röntgensatelliitilla. Poikkeukselliseksi havainnon teki se, että ennen tätä tietokonelaskelmat olivat laskeneet tämän olevan mahdottomuus, sillä pallomaisen tähtijoukon keskustaan joutuvan mustan aukon tulisi linkoutua ulos keskustasta muiden tähtien painovoiman vaikutuksesta.
Aiheesta muualla

www.seds.org
| --- | --- |
Tähdet:  Spica, γ Vir A, ε Vir, ζ Vir, δ Vir, β Vir, γ Vir B, 109 Vir, μ Vir, η Vir, ν Vir, ι Vir, ο Vir, κ Vir, τ Vir, θ Vir, 110 Vir, λ Vir, π Vir, χ Vir, l Vir, 61 Vir, 69 Vir, ψ Vir, σ Vir, φ Vir, ξ Vir, ρ Vir, o Vir, 89 Vir, 16 Vir, 70 Vir, 82 Vir, 53 Vir, υ Vir, 49 Vir, 90 Vir, 59 Vir, 57 Vir, 76 Vir, d2 Vir, ω Vir, 68 Vir, 4 Vir, 55 Vir, 84 Vir, 7 Vir, 63 Vir, 87 Vir, 106 Vir, 95 Vir, 21 Vir, 86 Vir, 1 Ser, 75 Vir, 83 Vir, 31 Vir, g Vir, 6 Vir, 33 Vir, 71 Vir, 108 Vir, 80 Vir, 2 Ser, 11 Vir, 66 Vir, 44 Vir, 12 Vir, CS Vir, 25 Vir, 65 Vir, 64 Vir, 13 Vir, 92 Vir, y Vir, 10 Vir, 50 Vir, 46 Vir, 73 Vir, 37 Vir, 72 Vir, 34 Vir, 38 Vir, 85 Vir, 104 Vir, 27 Vir, 41 Vir, 54 Vir, 20 Vir, 35 Vir, 96 Vir, 17 Vir, 94 Vir, 48 Vir, S Vir, 62 Vir, 28 Vir, 56 Vir, 77 Vir, R Vir, HD 114783, HD 130322, HD 125612, EQ Vir, DT Vir, Ross 128, Wolf 424, FL Vir, PSR 1257+12
Eksoplaneetat:  70 Vir b, HD 114783 b, HD 130322 b, HD 125612 b, Draugr, Poltergeist, Phobetor
Messierin luettelo
Mikä mikä viidakkokirja

| Mikä mikä viidakkokirja> Mikä-mikä viidakkokirja (1989–1991) |
| --- | --- |
 Ohjelman tunnusteksti.
Tyyli:  visailuohjelma
Pääosissa:  Paul Segersvärd (juontaja)
Alkuperämaa:  Suomi
Alkuperäiskieli:  suomi
Verkko:  Yle TV1
Esitetty:  1989 – 11. marraskuuta 1994
Tunnuskappale:  Tight Fit -yhtyeen esittämä versio kappaleesta The Lion Sleeps Tonight
Tuotanto
Tuottaja(t):  Erkki Pohjanheimo
Ohjaaja(t):  Jouni Valli (TV-ohjaus) Timo Laasio (studio-ohjaus)
Käsikirjoittaja(t):  Paul Segersvärd, Heikki Vasamies
Leikkaaja(t):  Tapio Puhakainen
Lavastaja(t):  Kaarina Meller
Kuvaaja(t):  Alpo Voutilainen
Tuotantoyhtiö(t):  Ylen Viihdetoimitus (1989–1991)
Mikä mikä viidakkokirja (vuosina 1989–1991 ohjelman nimi muodossa Mikä-mikä viidakkokirja) oli suomalainen Yleisradion tuottama vuosina 1989–1994 valmistunut ja esitetty luontoaiheinen visailuohjelma. Ohjelmaa esitettiin Yle TV1-kanavalla alkuvuosina lauantai-iltaisin, ja myöhemmin perjantai-iltaisin. Ohjelmaa parhaimmillaan katsoi 1,6 miljoonaa katsojaa.
Ohjelman juontajana toimi alkujaan työuransa optikkona aloittanut Paul Segersvärd. Hänet valittiin juontajaksi siten, että Segersvärdin tuttava freenlancertoimittaja Heikki Vasamies otti yhteyttä, ja ehdotti yhteistyötä ohjelman tekemiseen. Ohjelman tunnusmusiikkina oli brittiläisen Tight Fit -yhtyeen coverversio kappaleesta The Lion Sleeps Tonight.
Ohjelman kulku

Ohjelmassa kilpailijoille esitettiin katkelmina luontoaiheisia videoita, jonka jälkeen kuva pysäytettiin ja kysyttiin videon jatkoon liittyvä kysymys, esimerkiksi mitä seuraavassa kohtauksessa tapahtuu tai mikä tietty erityspiirre videon aiheen eläimeltä löytyy. Ohjelmassa esitetyt luontoaiheiset videot olivat japanilaisen luontokuvauksiin erikoistuneen kuvausryhmän materiaalia.
Kuvakaappaus ohjelmasta vuodelta 1991: Mikä-mikä viidakkokirjassa juontaja Paul Segersvärd kyselemässä kilpailijoilta aiemmin näkemäänsä luontoaiheiseen videoon liittyvää kysymystä.
Mikä tämä leikki on

| Mikä tämä leikki on Päivi Kautto-Niemi |
| --- | --- | --- |

Studioalbumin tiedot
 Julkaistu: 1984
 Formaatti: LP-levy, kasetti
 Levy-yhtiö: Polarvox
Päivi Kautto-Niemen muut julkaisut
| Sillä siisti 1979 | Mikä tämä leikki on 1984 | Elämää eteenpäin 1993 |
Mikä tämä leikki on on Päivi Kautto-Niemen albumi vuodelta 1984.
Kappaleet

Mikä tämä leikki on 3:40
Kesäni muistot 3:24
Kuuma heinäkuu 3:43
Tuulen tanssi 3:52
Nukkekasvo 3:29
Iltaan tummuvaan 3:26
Jos toivoa jotakin voisin 3:31
Tulisia valtateitä 4:54
Alusta uudelleen 2:53
Lähelläin pitää sinut saan 3:24
Martín Silva

| 0 | 1 | 2 |
| --- | --- | --- |

Henkilötiedot
Koko nimi: Martín Andrés Silva
Syntymäaika: 25. maaliskuuta 1983 (ikä 41)
Syntymäpaikka: Montevideo, Uruguay
Pelipaikka: maalivahti
Pituus: 187 cm
Seura
Seura: Libertad
Seurat
| Vuodet | Seura | O (M) |
| 2002−2011 2011−2013 2014−2018 2019− | Defensor Sporting Olimpia Vasco da Gama Libertad | 148 (0)  |
Maajoukkue
| 2009−2017 | Uruguay | 11 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 5. heinäkuuta 2024.
Martín Andrés Silva Leites (s. 25. maaliskuuta 1983 Montevideo) on uruguaylainen jalkapalloilija, pelipaikaltaan maalivahti. Hän on vuoden 2019 alusta edustanut Paraguayn pääsarjassa pelaavaa Libertadia.
Silva on aiemmin edustanut kotimaassaan Defensor Sportingia, Paraguayssa Olimpiaa ja Brasiliassa Vasco da Gamaa.
Silva pelasi Uruguayn alle 17- ja alle 20-vuotiaiden maajoukkueissa. Hän teki debyyttinsä Uruguayn A-maajoukkueessa elokuussa 2009 ystävyysottelussa Algeriaa vastaan. Hän oli varamaalivahtina MM-kilpailuissa 2010 Uruguayn sijoittuessa neljänneksi ja Copa Américassa 2011 Uruguayn voittaessa mestaruuden. Hän pelasi toisen A-maaottelunsa lähes neljä vuotta debyyttinsä jälkeen vuoden 2013 Maanosaliittojen cupin ottelussa Tahitia vastaan. Hän oli varamaalivahtina MM-kilpailuissa 2014 ja 2018 sekä Copa Américassa 2015, 2016 ja 2019. Hän on pelannut kaikkiaan 11 A-maaottelua, joista kolme on kuulunut MM-karsintaan.
Mohalin piirikunta

Mohalin piirikunta (pandžabiksi ਅਜੀਤਗੜ੍ਹ ਜ਼ਿਲ੍ਹਾ, Ajītagaṛha zilhā) on yksi Intian Punjabin osavaltion 22 piirikunnasta. Piirikunta rajautuu etelästä Patialan piirikuntaan, pohjoisesta Chandigarhiin ja idästä Haryanaan.
Mataiur

Mataiur Vrsnon kylän taustalla
Mataiur on Italian  Alpeilla sijaitseva vuori. Mataiur-vuori on 1650 metriä korkea. 26. lokakuuta vuonna 1917 käydyssä Caporetton taistelussa Erwin Rommel valtasi Mataiurin 100 saksalaisen miehen voimin yli 9000 italialaiselta.
Mihajlo Pupin

| Mihajlo Idvorski Pupin |
| --- | --- |

Henkilötiedot
Syntynyt: 4. lokakuuta 1858 Idvor, Itävallan keisarikunta
Kuollut: 12. maaliskuuta 1935 (76 vuotta) New York City
Koulutus ja ura
Väitöstyön ohjaaja:  Hermann von Helmholtz
Tutkimusalue:  Fysiikka
   
 Nimikirjoitus
Mihajlo Idvorski Pupin (serb. Михајло Идворски Пупин, myös kirjoitusasussa Michael Idvorsky Pupin; 4. lokakuuta 1858 Idvor, Itävallan keisarikunta – 12. maaliskuuta 1935 New York City) oli serbialais-yhdysvaltalainen fyysikko. Pupin kehitti menetelmän, jolla puhelinliikenteen kantamaa voitiin pidentää kytkemällä johdolle induktanssia lisääviä keloja kumoamaan kapasitanssia. Menetelmää kutsutaan keksijänsä mukaan pupinoinniksi.
Elämä ja ura

Pupinin perhe oli serbialaista alkuperää, ja hänen lukutaidottomat vanhempansa kannustivat häntä kouluttautumaan. Hän muutti Yhdysvaltoihin vuonna 1874 ja teki sekalaisia töitä ennen kuin hän suoritti kandidaatin tutkinnon vuonna 1883. Samana vuonna hänestä tuli Yhdysvaltain kansalainen. Pupin opiskeli sitten Cambridgen yliopistossa ja väitteli tohtoriksi Berliinin yliopistossa vuonna 1889. Vuonna 1889 hän aloitti matemaattisen fysiikan opettamisen Columbian yliopistossa.
Pupinin sähkötekniikan alan keksintöihin kuului muun muassa laitteita, joita käytettiin laajalti lennätin- ja puhelinliikenteessä. Patenttiensa myötä hänestä tuli vauras, ja hän käytti omaisuuttaan stipendirahastojen, säätiöiden ja museoiden rahoittamiseen. Pupin tutki myös röntgensäteitä ja kehitti uuden menetelmän röntgenkuvien ottamiseen.
Pupin sai vuonna 1924 Pulitzer-palkinnon omaelämäkerrallisesta teoksestaan From Immigrant to Inventor (1923). Hänet valittiin Yhdysvaltain kansallisen tiedeakatemian jäseneksi vuonna 1904 ja hän oli NASA:n edeltäjän NACA:n perustajia vuonna 1915. Presidentti Woodrow Wilsonin läheisenä ystävänä Pupin oli neuvonantajana Jugoslavian rajojen määrittämisessä ensimmäisen maailmansodan päättymisen jälkeen.
Aiheesta muualla

Kuvia tai muita tiedostoja aiheesta Mihajlo Pupin Wikimedia Commonsissa
Meriratamo

| Meriratamo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Ratamot Plantago
Laji::  maritima
Kaksiosainen nimi
 Plantago maritima  L. 
Katso myös
   Meriratamo Wikispeciesissä   Meriratamo Commonsissa 
Infobox OKNimi-testi OKIUCN-testi OK: 
Meriratamo (Plantago maritima) on monivuotinen merenrannikoiden ruohokasvi ratamokasvien (Plantaginaceae) heimossa.
Ulkonäkö ja koko

Meriratamo kasvaa 10–30 senttimetriä korkeaksi. Lehtien keskeltä nouseva vana on tavallisesti lehtiä pidempi, kaarevatyvinen ja tiuhaan lyhyt- ja myötäkarvainen. Möyheitä, kaljuja lehtiä on lukuisia. Lehtien lapa on tasasoukka tai tasasoukan suikea, 2–15 mm leveä. Lehdet ovat väriltään harmahtavanvihreitä ja ovat joskus harvahampaisia. Kukinto on tavallisesti pitkä lieriömäinen tähkä, mutta joskus tähkä on lyhyt tai jopa palleromainen. Meriratamo kukkii Suomessa kesä–elokuussa. Hedelmä on kota, jossa on 2–4 siementä.
Meriratamon voi sekoittaa samoilla kasvupaikoilla usein esiintyvään merisuolakkeeseen (Triglochin maritima).
Levinneisyys

Meriratamoa tavataan Euroopassa merenrannikolla Pohjois-Espanjasta Vienanmerelle, Itämeren rannoilla sekä Britteinsaarilla. Lajia tavataan Keski- ja Etelä-Euroopassa myös paikoin sisämaassa. Meriratamon alalajeja tavataan laajalla alueella Aasiassa ja Pohjois-Amerikassa. Suomessa meriratamo on yleinen merenrannikon kasvi kaikilla rannikkoalueilla. Runsaimmin lajia esiintyy Etelä-Suomessa. Satunnaisesti sitä tavataan myös sisämaasta.
Elinympäristö

Meriratamo viihtyy merenrantojen niityillä, kivikoissa ja kallioraoissa. Laji on levinnyt vähitellen myös valtateiden varsille, jossa se hyötyy maanteiden suolaamisesta. Ilmiö on Suomessa suhteellisen uusi, esimerkiksi Oulussa ensimmäiset havainnot meriratamon leviämisestä valtateiden varsia myöten sisämaahan tehtiin 1980-luvulla.
Aiheesta muualla

Kasviatlas 2020: Meriratamon levinneisyys Suomessa.
Pinkka – Lajintuntemuksen oppimisympäristö: Meriratamo (Plantago maritima)
Luontoportti: Meriratamo (Plantago maritima)
Pohjolan kasvien pauloissa: Plantago maritima - meriratamo
United States Department of Agriculture (USDA): Plantago maritima (englanniksi)
Meriratamon kukinto.